ตลท.ปรับเกณฑ์ชอร์ตเซลล์ชั่วคราว ห้ามขายต่ำกว่าราคาสุดท้าย เริ่มใช้ทันทีบ่ายนี้!
ตลท.ปรับเกณฑ์ชอร์ตเซลล์ชั่วคราว ห้ามขายต่ำกว่าราคาสุดท้าย เริ่มใช้ทันทีบ่ายนี้!
ตลท.ปรับเกณฑ์ชอร์ตเซลล์ชั่วคราว ห้ามขายต่ำกว่าราคาสุดท้าย เริ่มใช้ทันทีบ่ายนี้!
13 มี.ค. 2563

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) กล่าวว่า ในภาวะที่ตลาดหุ้นมีความผันผวนสูงจากปัจจัยภายนอก ตลท.ได้ปรับปรุงเกณฑ์การขายชอร์ตเพื่อใช้เป็นการชั่วคราว จากเดิมที่กำหนดให้สมาชิกจะขายชอร์ตได้เฉพาะในราคาที่ไม่ต่ำกว่าราคาซื้อขายครั้งสุดท้าย (last trading price) จะเป็นการขายชอร์ตได้เฉพาะในราคาที่สูงกว่าราคาซื้อขายครั้งสุดท้าย (last trading price) เท่านั้น
โดยเชื่อว่าจะมีส่วนช่วยให้เสริมสร้างความมั่นใจในการลงทุนให้แก่นักลงทุนในภาพรวม เนื่องจากได้ผ่านการรับฟังความคิดเห็นจากบริษัทสมาชิกและได้รับการอนุมัติจากคณะกรรมการคณะกรรมการกำกับหลักทรัพย์และตลาดหลักทรัพย์ (ก.ล.ต.) แล้ว โดยจะมีผลใช้บังคับเป็นการชั่วคราว เริ่มตั้งแต่การซื้อขายในภาคบ่ายของวันที่ 13 มี.ค.63 เป็นต้นไป และไม่เกินวันที่ 30 มิ.ย.63